Па словах намесніка старшыні АГП Льва Марголіна, на з’езд, які адбудзецца 31 сакавіка, чакаецца прыбыццё 180 дэлегатаў, а таксама гасцей і прадстаўнікоў сродкаў масавай інфармацыі. “Таму вельмі праблематычным было б правядзенне форума ў сядзібе партыі. Два з паловай месяцы таму кіраўніцтва АГП накіравала лісты ў 11 установаў, якія маюць адпаведныя памяшканні, з просьбай прадаставіць залу для правядзення партыйнага мерапрыемства. З пяці такіх установаў ужо прыйшлі адмовы ў прадастаўленні памяшкання. З іншых пакуль няма ніякіх адказаў, — паведаміў палітык.